《菖蒲》
宋代·裘万顷

康庐入吾怀，十载驰梦魂。
踵门者何人，遗予以芳荪。
欢然得其者，如对五老言。
幽资出严谷，常带冰雪痕。
尘容为一洗，两目不复昏。
忽思三峡流，褰衣涉潺湲。
因仍一雨石，浸润九节根。
人言可扶老，岁月须其蕃。
兹理谅不诬，吾将从绮园。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。